Математичка награда за девојчиња

Математичката награда за девојчиња на Фондацијата „Напредно тестирање“ (англиски: Advantage Testing Foundation Math Prize for Girls), честопати нарекувана само Математичка награда за девојчиња, - годишен натпревар по математика, отворен за ученички од средните училишта од Соединетите Држави и Канада. Натпреварот ја нуди најголемата единствена парична награда во светот за математика за млади девојки. Во 2017 година, наградата за првото место била 46.000 долари на САД (за првпат поделена подеднакво меѓу тројката), и уште 9.000 долари поделени меѓу преостанатите финалисти. Девојките можат да освојат максимум 50.000 долари со учество на натпреварот во текот на повеќе години. Организиран секоја година од Фондацијата „Напредно тестирање“, се смета дека е врвен натпревар по математика за млади девојки во Северна Америка.

На еднодневниот годишен натпревар можат да учестуваат ученички од средно училиште 12 одделение или подолу, од Соединетите држави и Канада кои постигнале квалификациски резултат на Испитите за натпревари во САД по математика, поточно АМЦ 10 или АМЦ 12 доделени во февруари секој година. Секоја година се избираат до 300 учесници за натпреварот. Учесниците мора да одговорат на 20 прашања со кратки одговори кои содржат проблеми од темите геометрија, алгебра, тригонометрија и други теми по математика за 150 минути. Тестовите потоа ги разгледуваат судии, кои доделуваат парични награди на учесниците со најдобри резултати.

 Историја 
Натпреварот бил основан 2009 година од страна на Арун Алагапан и Д-р Рави Бопана во обид да ја вдаховат следната генерација жени математичари и да создадат заедница на млади жени кои имаат страст за математика. Бопана, основачот и директор на натпреварот, во една од неговите изјави, рече дека „Наградата по математика е создадена за да ги разоткрие стереотипи и да ги поддржи младите жени кои гледаат на математиката на повисоко ниво како потрага која е предизвикувачка, забавна и неверојатно наградувана“. Првите две години од натпреварот се одржувале во Њујорк, а од 2011 година, натпреварот се одржувал секоја година на МИТ во Кембриџ, Масачусетс.

 Победници 
Секојгодишните добитници на прво место на Наградата за математика за девојчиња се наведени во табелата подолу:
Година Победници 2017  Кети Ву, Меган Јоши, Клер Зоу 2016  Чи Чи, Кети Ву 2015 Рејчел Занг 2014 Селин Лианг 2013 Даниел Ванг 2012 Викторија Ксија 2011 Викторија Ксија 2010 Даниел Ванг 2009 Елизабет Синге
Дополнително, Математичка награда за девојчиња ја доделува и Наградата за Млади на ученици со највисоки оценки од 9 одделение или подолу. Добитници на оваа награда во 2017 година биле Јунсео Чои и Алисија Зи. Победници во 2016 година биле Ешли Ке и Јунсео Чои.

 Советодавен одбор 
Од 2017 година, Советот на советници на конкурсот ги има следниве членови:

 Рави Бопана, директор за математика на Advantage Testing, Inc.
 Јоана Димитриу, професор по математика на Универзитетот во Вашингтон
 Марија Клаве, претседател на Колеџот Харви Мад
 Ричард Рушик, основач на Art of Problem Solving, Inc. и директор на Потрага по математички талент на САД
 Мајкл Сипсер, професор по применета математика и декан на науката на МИТ
 Гиглиола Стафилани, професор по математика Abby Rockefeller Mauze на МИТ
 Лорен Вилијамс, професор по математика на Универзитетот во Калифорнија, Беркли
 Џозепе Ву
 Мелани Вуд, професор по математика на Универзитетот во Висконсин-Медисон

 Наводи 

 Надворешни врски 


Категорија:Жените во математиката
Категорија:Математички натпревари